  Наталья Тетерина Матысь уе Ижкарын тӧл секундскын 22 метрозь кужмояса пельтоз, ивортэ шоркарлэн пресс-службаез. Лымшор но шундыпуксён вискысь тӧл 29-тӥ куарусёнэ нуназе но кужмоялоз. Пусъемын, тӧллэн ӝоглыкез секундскын 17-22 метрозь луоз. Озьы ик кӧснуналэ ӧжытак зороз, Температура +9…+11 градус котырын возиськоз. Арнянуналэ, 30-тӥ куарусёнэ, кӧс луоз шуыса чаклало. Тӧл секундскын 6-11 метрозь лябӟоз. Термометр +8…+10 градус возьматоз. Вуоно арнялэн кутсконаз кӧс луыны кулэ. Вордӥськонэ тӧл лымшор но шундыпуксён вискысь секундскын 8-13 метре пельтоз. Нуназе температура +8…+10 градус луоз.  Тегъёс: Ижкар Удмуртия куазь инкуазь  